Държавен вестник, бр. 79, 2010 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  79
2009 г. за приемане на Списък на оръжията и 
Списък на изделията и технологиите с двойна 
употреба, които подлежат на контрол при внос, 
и за одобряване на Тарифа за таксите, които се 
събират от Министерството на икономиката, 
енергетиката и туризма по Закона за изпълне­
ние на Регламент на Съвета (ЕО) № 1236/2005 
относно търговията с някои стоки, които биха 
могли да бъдат използвани с цел прилагане 
на смъртно наказание, изтезания или други 
форми на жестоко, нечовешко или унизително 
отнасяне или наказание (ДВ, бр. 98 от 2009 г.).
§ 2. Отменя се чл. 1 от Постановление № 213 
на Министерския съвет от 2008 г. за приемане 
на Списък на оръжията и Списък на изделията 
и технологиите с двойна употреба, които под­
лежат на контрол при внос, и за одобряване на 
Тарифа за таксите, които се събират по Закона 
за забрана на химическото оръжие и за контрол 
на токсичните химически вещества и техните 
прекурсори (обн., ДВ, бр. 80 от 2009 г.; изм., 
бр. 98 от 2009 г.).
§ 3. Постановлението се приема на осно­
вание чл. 2, ал. 1 от Закона за експортния 
контрол на оръжия и изделия и технологии с 
двойна употреба.
§ 4. Изпълнението на постановлението се 
възлага на министъра на икономиката, енер­
гетиката и туризма.
Министър-председател:
Бойко Борисов
Главен секретар на Министерския съвет:
Росен Желязков
Приложение № 1
към член единствен
СПИСЪК НА ОРЪЖИЯТА
Забележка 1	
Термините в кавички („“) са термини с дефиниции. Виж „Дефиниции на термините“, приложени към 
настоящия списък.
Забележка 2	 В някои случаи химикалите са изброени по име и CAS номер. Списъкът се прилага за химикали с 
еднаква структурна формула (включително хидратите) независимо от името или CAS номера. CAS 
номерата са дадени за улеснение при определяне на химикал или смес независимо от тяхната но­
менклатура. CAS номерата не могат да се използват като единствено определящи, тъй като някои 
форми на даден химикал имат различни CAS номера и смесите, съдържащи посочения химикал, 
може също да имат различни CAS номера.
СО1
Гладкоцевни оръжия с калибър, по-малък от 20 mm, други въоръжения и автоматични оръжия с калибър 12,7 
mm (0,5 инча) или по-малък, принадлежности и специално предназначени за тях компоненти, както следва:
a.	
Пушки, карабини, револвери, пистолети, картечни пистолети и картечници;
	
Забележка	СО1.a. не се прилага за следните оръжия:
	
     a.	
мускети, пушки и карабини, произведени преди 1938 г.;
	
    б.	
копия на мускети, пушки и карабини, оригиналите на които са произведени преди 1890 г.;
	
    в.	
револвери, пистолети и картечници, произведени преди 1890 г., и техните копия;
б.	
Гладкоцевни оръжия, както следва:
	
1.	
Гладкоцевни оръжия, специално разработени за военна употреба;
	
2.	
Други гладкоцевни оръжия, както следва:
	
    a.	 Напълно автоматични;
	
    б.	 Полуавтоматични или с презареждане тип „помпа“;
в.	
Оръжия, използващи безгилзови бойни припаси;
г.	
Заглушители, специални присъединителни възли, патронни пълнители, оръжейни мерници и пла­
мегасители за оръжията, изброени в СО1.a., СО1.б. или СО1.в.
Забележка 1	
СО1 не се прилага за гладкоцевни оръжия, използвани за ловни и спортни цели. Тези оръжия 
не трябва да бъдат специално предназначени за военна употреба или за напълно автома­
тична стрелба.
Забележка 2	
СО1 не се прилага за огнестрелно оръжие, което е специално предназначено за стрелба с 
учебни бойни припаси и което не може да използва нито един от бойните припаси, изброени 
в СО3.
Забележка 3	
СО1 не се прилага за оръжия, използващи бойни припаси с нецентрално възпламеняване и 
които не са конструирани за автоматична стрелба.
Забележка 4	
СО1.г. не се прилага за оръжейни оптически прицели без електронно преобразуване на образа, 
с увеличение 4 пъти или по-малко, в случаите, когато те не са специално предназначени 
или модифицирани за военна употреба.